# name
HISTOFLASH: una eina per al reconeixement de teixits que millora l'aprenentatge

# metadata.dc.description[].value
Podeu consultar la Vuitena trobada de professorat de Ciències de la Salut completa a: http://hdl.handle.net/2445/66524

# metadata.dc.description.abstract[].value
Els estudiants de Fisiologia i Fisiopatologia III del Grau de Farmàcia realitzen pràctiques de laboratori entre d’altres activitats complementàries. El curs 2011-12, l’Equip Docent de l’assignatura va posar a punt una pràctica d'histologia que té com a objectiu que els estudiants, per mitjà de l'observació al microscopi òptic, identifiquin estructures en diferents sistemes orgànics. El temps dedicat a aquesta pràctica depenia, en gran mesura, de les habilitats de l’estudiant i de la presència del professor, que havia de confirmar o corregir la identificació que feia l'alumne i donar les pautes per a una correcte interpretació de les preparacions. En una enquesta realitzada durant el curs 2012-2013, un 84% dels estudiants van opinar que seria útil disposar de les imatges de les preparacions, tant per preparar la pràctica com per repassar els continguts posteriorment. En aquest context, l’Equip Docent de l’assignatura ha creat un programa interactiu, l’Histoflash, que permet a l’alumne estudiar els teixits a l’ordinador a través de la simulació de l’observació al microscopi. El desenvolupament i l’aplicació del programa pretén facilitar l’aprenentatge autònom dels estudiants per a millorar de forma no presencial les habilitats d’observació al microscopi, prèviament i posteriorment a les que adquireixen al laboratori de pràctiques. Durant el curs 2013-2014, per mitjà d’una enquesta, es va observar que els estudiants valoren molt positivament aquesta eina ja que poden dedicar a cada preparació el temps necessari segons les seves necessitats. A més a més, en les activitats d’avaluació del curs 2013-14, el nombre d’estudiants que supera aquesta pràctica ha augmentat significativament després de la implementació d’aquesta eina. Es pot concloure que l’Histoflash és un bon complement a l’activitat presencial i facilita el procés de ensenyament-aprenentatge.

# metadata.dc.relation.ispartof[].value
Pòster presentat a: Vuitena trobada de professorat de Ciències de la Salut. Universitat de Barcelona. Facultat de Medicina, (4, 5 i 6 de febrer de 2015).

# metadata.dc.rights[].value
cc-by-nc-nd (c) Martín Venegas et al., 2015

# metadata.dc.source[].value
Jornades i Congressos (Facultat de Medicina i Ciències de la Salut)

# metadata.dc.title[].value
HISTOFLASH: una eina per al reconeixement de teixits que millora l'aprenentatge